Fra Duomo Nuovo i Brescia
**Giacinto Gaggia** (føddt 8. oktober 1847 i Verolanuova i det østerrikskstyrte kongedømmet Lombardia-Venetia, død 15. april 1933 i Brescia i Italia) var en italiensk katolsk prelat, titulærerkebiskop av *Traianopolis* og biskop av Brescia.

Liv og virke
------------

### Prest

Gaggia studerte teologi i Brescia og Roma og ble ordinert til prest 2. april 1870 i Collegio Lombardos kapell i Roma. Tilbake i Brescia var han først religionslærer ved småseminaret og til slutt professor i kanonisk rett, kirkehistorie og homiletikk ved seminaret i Brescia i tretti år. Som en av de første teologene i Italia introduserte han nye utviklinger innen kanonisk rett og kirkehistorie. Ved siden av sitt akademiske arbeid arbeidet han fra 1886 også som prest for katolsk ungdom og innehadde en rekke embeter i ledelsen av bispedømmet.

### Biskop

Pave Pius X utnevnte ham til hjelpebiskop av Brescia i 1909. Han mottok bispevielsen 3. mai 1909 i kirken Santi Giovanni e Paolo på Monte Celio i Roma av kardinal Francesco Satolli, erkeprest i Lateranbasilikaen. De to medkonsekrerende biskoper var Prospero Scaccia  av Tivoli, og Henri Doulcet, C.P. av Nicopoli.

Den 5. juli 1912 ble han også utnevnt til generalvikar. Etter biskop Cornas død ble han utnevnt til kapittelvikar 21. mai 1913 og biskop av Brescia 28. oktober 1913. Blant seminaristene han personlig ordinerte i Brescia var Giovanni Battista Montini, den senere pave Paul VI.

Pave Benedikt XV utnevnte Gaggia med en breve av 12. august 1921 til pavelig tronassistent, og pave Pius XI utnevnte ham i tillegg til titulærerkebiskop av *Traianopolis*. Han var spesielt engasjert i *Azione Cattolica*, presteutdannelse og prester som ble forfulgt under fascismens fremvekst. I 1929 nektet han som protest mot Benito Mussolini å delta i folkeavstemningen.

Biskop Giacinto Gaggia døde 15. april 1933 i en alder av 86 år.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santorio (1532-1602) \*bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Erkebiskop Enrico Enríquez (1701-1756) \*1743
* Erkebiskop Manuel Quintano Bonifaz (1698-1774) \*1749
* Kardinal Buenaventura Córdoba Espinosa de la Cerda (1724-1777) \*1761
* Kardinal Giuseppe Maria Doria Pamphilj (1751-1816) \*1785
* Pave Pius VIII (1761-1830) \*1816
* Pave Pius IX (1792-1878) \*1827
* Kardinal Raffaele Monaco La Valletta (1827-1896) \*1874
* Kardinal Francesco di Paolo Satolli (1839-1910) \*1888
* Erkebiskop *Giacinto Gaggia* (1847-1933) \*1909

Referanser
----------

1. 1 2   OPAC SBN, SBN-identifikator CFIV171933, besøkt 1. februar 2023[Hentet fra Wikidata]
2. ↑  Antonio Fappani :*GAGGIA Giacinto*, Enciclopedia Bresciana, 2017-06-01
3. ↑  www.catholic-hierarchy.org gaggia, lest 3. februar 2022

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** ICCU
 |